6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 11945 της 2/3 Δεκ. 1955 Περί καθορισμού συνθέσεως της Διαρκούς Επιτροπής προς μελέτην του Δασμολογίου και των Εμπορικών Συμβάσεων. Έχοντες υπ’ όψιν: 1) τον Νόμ. 843/1917 «περί συστάσεως Επιτροπής προς μελέτην του Δασμολογίου κλπ.», ως ούτος ετροποποιήθη μεταγενεστέρως και 2)το άρθρ. 6 του Ν.Δ. 144/1946 «περί τροποποιήσεως και συμπληρώσεως τελωνειακών και δασμολογικών τινών διατάξεων», αποφασίζομεν: Σελ. 307 174 Επιτροπή Δασμολογίου 30.Β.π.4-6 Α΄.Η Διαρκής Επιτροπή προς μελέτην του Δασμολογίου και των Εμπορικών Συμβάσεων συντίθεται εν ολομελεία ως εξής: α) Εκ του Υπουργού των Οικονομικών, ως Προέδρου. β) Εκ του Γενικού Γραμματέως του Υπουργείου Οικονομικών, ως Αντιπροέδρου. γ) Εξ ενός εκπροσώπου του Γενικού Χημείου του Κράτους, οριζομένου μετά του αναπληρωτού του δι’ αποφάσεως ημών. δ) Εξ ενός εκπροσώπου του Υπουργείου Εμπορίου οριζομένου μετά του αναπληρωτού του υπό του Υπουργού του Εμπορίου. ε) Εξ ενός εκπροσώπου του Υπουργείου Εξωτερικών, οριζομένου μετά του αναπληρωτού του υπό του Υπουργού των Εξωτερικών. ς) Εκ των Διευθυντών των Διευθύνσεων Δασμολογικής, Τελωνειακής και Επιθεωρήσεως Τελωνείων του Υπουργείου Οικονομικών. ζ) Εξ ενός εκπροσώπου του Υπουργείου Βιομηχανίας, οριζομένου μετά του αναπληρωτού αυτού υπό του Υπουργού Βιομηχανίας. η) Εξ ενός εκπροσώπου του Υπουργείου Γεωργίας, οριζομένου μετά του αναπληρωτού του υπό του Υπουργού Γεωργίας. θ)Εξ ενός εκπροσώπου της Τραπέζης της Ελλάδος ή του Ο.Χ.Ο.Α., οριζομένου μετά του αναπληρωτού του υπό της Διοικήσεως της Τραπέζης ταύτης ή του Ο.Χ.Ο.Α. ι) Εκ τριών τεχνικών μελών, οριζομένων δι’ αποφάσεως ημών. ια) Εξ ενός αντιπροσώπου του Συνδέσμου Ελλήνων Βιομηχάνων. ιβ) Εξ ενός αντιπροσώπου του Εμπορικού Συλλόγου Αθηνών. ιγ) Εξ ενός αντιπροσώπου του Επαγγελματικού και Βιοτεχνικού Επιμελητηρίου. Οι ως άνω αντιπρόσωποι ορίζονται μετά των αναπληρωτών των υπό των οικείων οργανώσεων αυτών. ιδ) Εκ των Τμηματαρχών των Διευθύνσεων Δασμολογικής και Τελωνειακής του Υπουργείου Οικονομικών. Β΄.Τα κατά τον Νόμ. 847/1917 τρία Τμήματα της Επιτροπής συντίθενται ως ακολούθως: 1.Του Δασμολογικού Τμήματος μετέχουν εκ των εν παρ. Α΄ οριζομένων μελών της ολομελείας τα υπό στοιχ. β΄ έως και δ΄, εκ των υπό στοιχ. ς΄ ο Διευθυντής της Δασμολογικής Διευθύνσεως, τα υπό στοιχ. ζ΄ έως θ΄, εκ των υπό στοιχ. ι΄ έν τεχνικόν μέλος, οριζόμενον παρ’ ημών και τα υπό στοιχ. ια΄ και ιγ΄ μέλη. 2.Του Συμβατικού Τμήματος μετέχουν εκ των εν παρ. Α΄ οριζομένων μελών, τα υπό στοιχ. β΄ έως και ε΄, εκ των υπό στοιχ. ς΄ ο Διευθυντής της Δασμολογικής Διευθύνσεως και εκ των υπό στοιχ. ι΄ είς τεχνικός, οριζόμενος δι’ αποφάσεως ημών. 3.Του Τμήματος Τελωνειακών Νόμων μετέχουσιν εκ των εν παρ. Α΄ οριζομένων μελών τα υπό στοιχ. ς΄ μέλη, δύο τεχνικά μέλη εκ των υπό στοιχ. ι΄ τοιούτων, οριζόμενα παρ’ ημών Σελ. 308 εκ δε των υπό στοιχ. ιδ΄, οι αρμόδιοι Τμηματάρχαι. Συζητουμένων θεμάτων αφορώντων τον φόρον πολυτελείας ή άλλους φόρους καταναλώσεως του Τμήματος ούτου μετέχει είς Διευθυντής του Γενικού Χημείου του Κράτους, οριζόμενος παρ’ ημών, ως και το υπό στοιχ. ιβ΄ μέλος. Ωσαύτως συζητουμένων θεμάτων αφορώντων τα εξαγωγικά τέλη και τας σχετικάς προσφυγάς περί ων το άρθρ. 9 του Ν.Δ. 2680/31.10.1953 του Τμήματος τούτου μετέχουν και τα υπό στοιχ. ζ΄ και ια΄ μέλη. Γ΄.1.Των συνεδριάσεων εκάστου των Τμημάτων της Επιτροπής δύνανται να μετέχωσιν άνευ ψήφου, προς παροχήν γνώμης και έτερα ειδικά επί των συζητουμένων θεμάτων πρόσωπα, μετ’ απόφασιν του οικείου Τμήματος. 2.Τα Τμήματα ευρίσκονται εν απαρτία παρόντων των δύο τρίτων των μελών αυτών. 3.Πρόεδρος του Δασμολογικού Τμήματος, ως και του Συμβατικού Τμήματος ορίζεται ο Γενικός Γραμματεύς του Υπουργείου Οικονομικών, οι δε Αντιπρόεδροι των Τμημάτων τούτων ως και ο Πρόεδρος και Αντιπρόεδρος του Τμήματος των Τελωνειακών Νόμων ορίζονται δι’ αποφάσεως ημών εκ των συμμετεχόντων εις ταύτα μελών. 4.Οι Γραμματείς των Τμημάτων ορίζονται δι’ αποφάσεως ημών εκ των παρά ταις Τελωνειακαίς Διευθύνσεσι του Υπουργείου Οικονομικών υπηρετούντων εισηγητών. 5.Δι’ αποφάσεως ημών ορίζονται δύο στενογράφοι προς τήρησιν των πρακτικών των συνεδριάσεων. Ούτοι δύνανται να ώσι δημόσιοι υπάλληλοι ή ιδιώται, δικαιούμενοι της αυτής αποζημιώσεως ως και ο Γραμματεύς της Επιτροπής. 6.Η υπ’ αριθ. Δ.6236/18.4.1953 απόφασις ημών, ως αύτη ετροποποιήθη δια των υπ’ αριθ. Δ.6236 δις/12.5.1953 και Δ.6236τρις/17.12.1953 ομοίων, καταργείται. 175 Επιτροπή Δασμολογίου 30.Β.π.6 30.Β.π.6 Επιτροπή Δασμολογίου 176 Επιτροπή Δασμολογίου 30.Β.π.6 